****

**EΛΛHNIKH ΔHMOKPATIA**

**ΠANEΠIΣTHMIO IΩANNINΩN**

**ΣΧΟΛΗ ΟΙΚΟΝΟΜΙΚΩΝ & ΔΙΟΙΚΗΤΙΚΩΝ ΕΠΙΣΤΗΜΩΝ**

**TMHMA OIKONOMIKΩN EΠIΣTHMΩN**

**Υποβολή αιτήσεων για πτυχίο - συμμετοχή στην Ορκωμοσία Ιουλίου 2025**

Η ορκωμοσία των αποφοίτων του Τμήματος Οικονομικών Επιστημών έχει προγραμματιστεί για την **Παρασκευή 25 Ιουλίου 2025 στις 10:00 πμ** στην αίθουσα τελετών του Πανεπιστημίου Ιωαννίνων «Γ. Μυλωνάς» (πάνω από το φοιτητικό εστιατόριο).

 Οι φοιτητές που θα αποφοιτήσουν από το Τμήμα Οικονομικών Επιστημών πρέπει να προσκομίσουν στη Γραμματεία τα παρακάτω δικαιολογητικά:

**ΔΙΚΑΙΟΛΟΓΗΤΙΚΑ ΟΡΚΩΜΟΣΙΑΣ**

1. Αίτηση Πτυχίου / Υπεύθυνη Δήλωση για τη Συμμετοχή σε Τελετή Ορκωμοσίας.

2. Έντυπο Επικαιροποίησης Προσωπικών Στοιχείων Φοιτητή

3. Δήλωση Ενημέρωσης Επεξεργασίας Προσωπικών Δεδομένων.

4. Φωτοτυπία Αστυνομικής Ταυτότητας

**Η προθεσμία υποβολής των δικαιολογητικών είναι από την Τετάρτη 11/06/2025 έως τη Δευτέρα 23/06/2025.**

**ΣΗΜΕΙΩΣΗ**:

* Στην Αίτηση πτυχίου αναγράφετε όποιες αλλαγές θέλετε να γίνουν στα μαθήματα του 6ου και του 8ου εξαμήνου ώστε να συμπληρώνονται τα 30 ECTS ανά εξάμηνο.

**Προσοχή:** αλλαγές από εαρινό σε χειμερινό εξάμηνο και το αντίστροφο **ΔΕ** γίνονται.

* Όσοι οφείλουν βιβλία στην Βιβλιοθήκη θα πρέπει να τα επιστρέψουν πριν την τελετή Ορκωμοσίας.
* Όσοι φοιτητές/φοιτήτριες έχουν οικονομικές εκκρεμότητες στη Φοιτητική Μέριμνα θα πρέπει να τις τακτοποιήσουν έγκαιρα.
* **Απαραίτητη προϋπόθεση** για τη λήψη πτυχίου είναι να έχουν συμπληρωθεί τα απαιτούμενα 36 μαθήματα και τα 30 ECTS ανά εξάμηνο.

Τα δικαιολογητικά μπορούν να κατατεθούν στη Γραμματεία του Τμήματος Οικονομικών Επιστημών ή να αποσταλούν ηλεκτρονικά στο **e-mail** της Γραμματείας gramecon@uoi.gr.

**Ακόμη κι αν δεν έχουν αναρτηθεί οι βαθμολογίες στο classweb μπορείτε να καταθέσετε τα δικαιολογητικά στη Γραμματεία του Τμήματος.**

Μετά τον οριστικό έλεγχο των αιτήσεων και πριν την Τελετή Ορκωμοσίας θα σταλούν ηλεκτρονικά οι Βεβαιώσεις Ολοκλήρωσης Σπουδών.

Την ημέρα της ορκωμοσίας οι απόφοιτοι θα πρέπει να περάσουν από τη Γραμματεία από 8:30π.μ – 9:30πμ ώστε να υπογράψουν το πρωτόκολλο ορκωμοσίας. Θα αναρτηθεί νέα ανακοίνωση με οδηγίες για την τελετή ορκωμοσίας.

Η Γραμματεία του Τμήματος